
Z A P I S N I K
s 18. (osamnaeste) sjednice Vijeća Mjesnog odbora Središće,
održane u ponedjeljak, 10. listopada 2022. godine


Sjednica je održana u prostoru  Mjesne samouprave u Zagrebu, Ulica Ivana Šibla 8, s početkom u 19.00 sati.

Nazočni članovi Vijeća Mjesnog odbora Središće: Branko Banković, Juraj Barbarić, Goran Čačić, Valko Erdeljac, Marko Kožul, Benjamin Vuković

Odsutni članovi Vijeće Mjesnog odbora: Ana Biškup

Ostali nazočni: /

Predsjednik Vijeća Benjamin Vuković utvrđuje da je na sjednici nazočno šest (6) članova Vijeća te da Vijeće Mjesnog odbora Središće može pravovaljano raspravljati i odlučivati. 

USVAJANJE ZAPISNIKA
Jednoglasno je (6 „za“) prihvaćen zapisnik s 17. radne sjednice održane 29. kolovoza 2022.

USVAJANJE DNEVNOG REDA
Jednoglasno je (6 „za“) prihvaćen dnevni red s dvije nadopune - točke 5. i 6.



DNEVNI RED:

1. Uređenje rotora na križanju Brune Bušića i D.T. Gavrana – zaključak, donosi se
2. Osnivanje radnih grupa – zaključak, donosi se
3. Čempresi ispred pizzerie A1 – zaključak, donosi se
4. Udruga „ARTMIX“, povremeno korištenje prostora – zaključak, donosi se
5. „HDZ“ - povremeno korištenje prostorija VMO Središće u terminu srijedom od 19-21h - zaključak, donosi se
6. „Šahovski klub Novi Zagreb“ - povremeno korištenje prostorija VMO Središće u terminu: ponedjeljak i srijeda od 17-19h, te nedjeljom 10-14h – zaključak, donosi se
7. Pitanja, prijedlozi i obavijesti







1. Uređenje rotora na križanju Brune Bušića i D.T. Gavrana - zaključak, donosi se
21. rujna održan je očevid na rotoru gdje se tražila izmjena regulacije prometa na predmetnom raskrižju s kružnim tokom prometa. Izneseni su problemi rotora, a zbog dodatnog povećanja sigurnosti sudionika u prometu, zapisnikom se predlaže sljedeće:

- Postava gumenih montažnih rubnjaka ili elastičnih zaštitnih stupica umjesto žardinjera na obodima središnjeg otoka kružnog toka.
- Uspostava pješačkog prijelaza preko Ul. D.T. Gavrana i postava elastičnih stupića za kanaliziranje prometa na zapadnoj strani raskrižja.
-  Postava prometnog znaka B31 (ograničenije 40km/h) i B36 (zabrana zaustavljanja i parkiranja) za smjer istok istočno od predmetnog raskrižja.


Navedena je opaska od strane vijećnika da su očevidu uz predsjednika VMO Središće Benjamina Vukovića prisustvovali i vijećnici VMO Središće Marko Kožul i Goran Čačić, ali nisu navedeni u zapisniku.

Dodatak uz gore navedeno; Izvesti sve zaostale radove prema zapisniku.


ZAKLJUČAK
O uređenju rotora na križanju Brune Bušića i D.T. Gavrana

1. VMO Središće jednoglasno je (sa 6 glasova) usvojilo prijedloge postavljanja gumenih montažnih rubnjaka ili elastičnih zaštitnih stupića umjesto žardinjera na obodima središnjeg otoka kružnog toka, uspostavu pješačkog prijelaza preko Ul. D.T. Gavrana, postavu elastičnih stupića za kanaliziranje prometa na zapadnoj strani raskrižja, postavu prometnog znaka B31 i B36 prema zapisniku.

1. VMO Središće traži da se izvedu i zaostali radovi prema zapisniku. 

1. Zapisnik s očevida se nalazi u prilogu ovog zapisnika.

1. Ovaj Zaključak dostavlja se Vijeću Gradske četvrti Novi Zagreb – istok.



2. Osnivanje radnih grupa – zaključak, donosi se

Predsjednik VMO Središće Benjamin Vuković dao je prijedlog osnivanja radnih grupa zbog veće uključenosti svih vijećnika u rad Vijeća Mjesnog odbora Središće. 
Svrha radnih grupa je poboljšati obostranu komunikaciju i povećati aktivnosti vijećnika te njihov doprinos radu Vijeća Mjesnog odbora Središće.

Predlaže osnivanje 2 radne grupe, Radnu grupu za okoliš i Radnu grupu za promet koje bi za cilj imale predlaganja tema iz svojih domena, te komunikaciju i rješavanje problema građana Središća.
Radna grupa za promet bavila bi se svim pitanjima vezanim za promet i prometnu infrastrukturu, pratila rad Zagrebačkih cesta i izvršavanje radova iz Asfalterskog programa. Radna grupa za promet predlagala bi teme za dnevni red na sjednicama, predstavljala probleme Vijeću, pratila provođenje Plana komunalnih aktivnosti u svojoj domeni, komunicirala s građanima i sudjelovala u donošenju prijedloga i rješavanju problema.

Radna grupa za okoliš bavila bi se svim pitanjima vezanim za okoliš, zelenila, čistoću, pratila rad Zrinjevca i provođenje Plana komunalnih aktivnosti u svojoj domeni.
Radna grupa za okoliš predlagala bi teme za dnevni red na sjednicama, predstavljala probleme Vijeću, komunicirala s građanima i sudjelovala u donošenju prijedloga i rješavanju problema.

Predsjednik VMO Središće Benjamin Vuković predlaže da se vijećnici izjasne u koju se radnu grupu žele uključiti, imajući na umu da obje radne grupe trebaju imati po 3 člana.

Nakon rasprave, većina vijećnika je odbila spomenuti prijedlog iz razloga što smatraju da nema potrebe za osnivanjem radnih grupa i njihov povećani angažman kroz iste. Većina smatra da je predsjednik Vijeća osoba koja predstavlja VMO Središće i shodno tome dužan na sebe preuzeti većinu obaveza. 

Potpredsjednik VMO Središće Valko Erdeljac smatra da Vijeće dobro funkcionira u sastavu kakvom je te je istaknuo kako je spreman na povećani angažman i pomoć oko rada Vijeća.

Većina vijećnika predlaže da stanje ostane kao i do sad, te da predsjednik VMO Središće po potrebi obavijesti vijećnike o tekućim problemima kako bi se eventualno uključili u rad.


ZAKLJUČAK
O osnivanju radnih grupa

1. VMO Središće s 3 glasa „protiv“ (Goran Čačić, Juraj Barbarić, Marko Kožul), 2 glasa „za“ (Benjamin Vuković, Branko Banković) i 1 „suzdržan“ (Valko Erdeljac) nije usvojilo prijedlog osnivanja radnih grupa.

2. Ovaj Zaključak dostavlja se Vijeću Gradske četvrti Novi Zagreb – istok.



3. Čempresi ispred pizzerie „A1“ – zaključak, donosi se
Kroz komunikaciju Predsjednika VMO Središće Benjamina Vukovića s voditeljem Službe održavanja zelenih površina podružnice Zrinjevac, Mihovilom Guzmićem dobivena je informacija da nije uputno presađivati čemprese iz razloga što je korijen uvelike prorastao okolno tlo i uspješnost presađivanja takvih biljaka je iznimno niska. Navedene biljke mogu se eventualno orezati kako bi se povećala preglednost i sigurnost.
Vijeće smatra da je uklanjanje čempresa neophodno za bolju vidljivost i sigurnost pješaka na spomenutoj lokaciji stoga se slaže da ih je potrebno ukloniti.

ZAKLJUČAK
O čempresima ispred pizzerie A1

1. VMO Središće jednoglasno je (sa 6 glasova) usvojilo prijedlog uklanjanja čempresa ispred pizzerie A1.

2. Ovaj Zaključak dostavlja se Vijeću Gradske četvrti Novi Zagreb – istok.


4. Udruga „ARTMIX“, povremeno korištenje prostora – zaključak, donosi se
Udruga Artmix održava likovne radionice za djecu, i poslala je zahtjev Mjesnom odboru Središće za korištenje prostora u terminu ponedjeljkom od 19-20h.
Napomena: Prvi ponedjeljak u mjesecu se održavaju dežurstva vijećnika u tom terminu stoga će se pomičnim panelima pregraditi prostorija.

ZAKLJUČAK
O povremenom korištenju prostora u terminu – udruga Artmix

1. VMO Središće jednoglasno je (sa 6 glasova) usvojilo prijedlog.

2. Ovaj Zaključak dostavlja se Vijeću Gradske četvrti Novi Zagreb – istok.


5. „HDZ“ - povremeno korištenje prostorija VMO Središće u terminu srijedom od        19-21h – zaključak, donosi se
Stranka HDZ poslala je zahtjev Mjesnom odboru Središće za korištenjem prostora u terminu srijedom od 19-21h.
ZAKLJUČAK
O povremenom korištenju prostora –  HDZ

1. VMO Središće jednoglasno je (sa 6 glasova) usvojilo prijedlog.

2. Ovaj Zaključak dostavlja se Vijeću Gradske četvrti Novi Zagreb – istok.


6. „Šahovski klub Novi Zagreb“ - povremeno korištenje prostorija VMO Središće u terminu ponedjeljkom i srijedom od 17-19h, te nedjeljom 10-14h – zaključak, donosi se
Šahovski klub Novi Zagreb uputio je zahtjev Mjesnom odboru Središće za korištenje prostora u terminu ponedjeljkom i srijedom od 17-19h, te nedjeljom od 10-14h.

ZAKLJUČAK
O povremenom korištenju prostora – Šahovski klub Novi Zagreb

1. VMO Središće jednoglasno je (sa 6 glasova) usvojilo prijedlog.

2. Ovaj Zaključak dostavlja se Vijeću Gradske četvrti Novi Zagreb – istok.



7. Pitanja, prijedlozi i obavijesti

Izvještaj s Dana Središća
Dan Središća održan je 01. listopada 2022.
U jutarnjem dijelu programa na lokaciji OŠ Središće održana su sportska natjecanja učenika, prezentirana je škola rukometa , Zadruga OŠ Središće prodavala je rukotvorine učenika i domaće proizvode, prezentacija Thai Chi tehnike i prodaja tombole u svrhu prikupljanja sredstava za humanitarnu akciju. 

Popodnevni dio programa održavao se na platou MSU gdje su nastupe imali: DV Zapruđe podružnica Središće s dvije grupe, OŠ Središće s dvije dramske grupe, veliki i mali zbor OŠ Središće, Cheerleading klub Zagreb i Plesni studio ZKM koji djeluje na lokaciji MSU s dvije skupine. Nakon programa uslijedio je obilazak MSU sa stručnim vodstvom.
Program je nastavljen izvlačenjem tombole, Pub Kvizom i glazbenim programom.

Troškovnik:
Prodajom listića za tombolu prikupljeno je 1210,00kn, prodajom majica 520,00kn, te kotizacijom za pub kviz dodatnih 350,00kn.
Ukupno je prikupljeno 2080,00kn, a VMO Središće se složilo kako će prikupljena sredstva iskoristiti za kupovinu stvari za potrebe Dječjeg vrtića Zapruđe, podružnica Središće.

Na tomboli su se izvlačili pokloni sponzora proslave Dana Središća: 
Bicikl Ghost Kato (DSG bicikli), umjetnička grafika (Galerija Erdeljac), 8 poklon bonova u vrijednosti 200,00kn (Marko projekt), 1 poklon bon u vrijednosti 400,00kn (Shape), 2 poklon bona u vrijednosti 200,00kn (Fisherija), dizajnerska torba (MyMy concept) i 8 t-shirt majica sa simbolom Središća.

Nagrade na pub kvizu:
1 poklon bon u vrijednosti 400,00kn (Shape), 1 poklon bon u vrijednosti 200,00kn (Fisherija), te 2 poklon bona u vrijednosti 200,00kn (Marko projekt).
Redoslijed za pisanje zapisnika na sjednicama VMO Središće od 19. sjednice:

· 19. sjednica: Goran Čačić
· 20. sjednica: Marko Kožul
· 21. sjednica: Juraj Barbarić
· 22. sjednica: Valko Erdeljac
· 23. sjednica: Ana Biškup
· 24. sjednica: Branko Banković
· 25. sjednica: Goran Čačić
· 26. sjednica: Marko Kožul
· 27. sjednica: Juraj Barbarić
· 28. sjednica: Valko Erdeljac
· 29. sjednica: Ana Biškup
· 30. sjednica: Branko Banković


Radionica „Želim znati kako smanjiti“
VMO Središće je dobilo upit Udruge za nezavisnu medijsku kulturu (UNMK) za održavanjem radionice pod nazivom „Želim znati kako smanjiti“ vezane za direktivu EU, zakon o gospodarenju otpadom, novom sustavu naplate i odvoza otpada, te primjerima dobre prakse u prostoru VMO Središće.
Vijećnici su se većinom izjasnili kako nema potrebe za održavanjem ove radionice članovima vijeća, ali su suglasni da se radionica ponudi stanovnicima Središća.

Predsjednik VMO Središće je dogovorio termin radionice za 19. studeni od 11-15h, te će se na vrijeme obavijestiti zainteresirane građane.



Sjednica je završena u 20:20 sati.

ZAPISNIK VODIO:

Branko Banković
_________________________
ZAPISNIK IZRADIO:

Benjamin Vuković
___________________
      
KLASA: 024-08/22-003/2015
URBROJ: 251-13-11-9-22-2
Zagreb, 10. listopada 2022.                                 

   							     Benjamin Vuković
